《和高邮监税李光道承务 其二》
宋代·华镇

兰玉才华夙有芳，撝谦高韵慕循墙。风流自与迂疏厚，澹泊应须气味长。

屡见清谈能破的，行看素业骤成章。日生鞅掌虽无尽，投隙当来语大方。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。